Yakisugi
Yakisugi (jaapani keeles 焼杉; ka 焼杉板 shō sugi ban) on Jaapani traditsiooniline puidu pinna söestamise tehnika. Söestamisega püütakse kaitsta puitu vee- ja putukakahjustuste eest ning muuta seda seega kauem kestvaks, samuti muuta see tulekindlaks. 2021. aastal ilmunud uuringu kohaselt selline töötlusviis pole universaalne vahend puidu märkimisväärselt ilma- või tulekindlaks muutmiseks, paljuski oleneb see puiduliigist, erinevate põletusastmetega katsetel täheldati vähesel määral (hallituse, putuka, tule) vastupidavuse paranemist küpressil, aga mitte teistel puuliikidel. Teise uuringu kohaselt võimaldab praguliseks söestatud pind ligipääsu hallitusele. Jaapanis kasutatakse yakisugi tegemiseks peamiselt jaapani küpressi (Cryptomeria japonica) puidust laudu, Eestis aga kasutatakse selleks lehist, kuuske või mändi.